Către **Frans Timmermans**

Vicepreședinte Executiv al Comisiei Europene

Bruxelles, 22 mai 2020

**Scrisoare deschisă către Vicepreședintele Timmermans despre hidrogenul regenerabil ca cea mai bună soluție bazată pe hidrogen pentru un viitor durabil**

**Domnule Vicepreședinte Executiv,**

Europa a preluat conducerea în lupta împotriva schimbărilor climatice cu European Green Deal și angajamentul față de neutralitatea climatică până în 2050. Pe fondul crizei de sănătate cauzată de COVID-19 și a implicațiilor economice ale acesteia, **Europa trebuie să acorde prioritate celor mai eficiente, sustenabile și rentabile modalități de decarbonizare a economiei sale și de creare de locuri de muncă**.

Decarbonizarea sectorului energetic printr-o mai mare **utilizare a energiei din surse regenerabile, cuplată cu electrificarea întregului sistem energetic și eficiența energetică, va conduce către o tranziție curată.**

Electrificarea oferă cea mai ieftină și simplă cale de decarbonizare a unor segmente mari din consumul final de energie. Peste 60% din consumul final de energie poate fi acoperit prin electrificare directă.

Energia electrică din surse regenerabile este competitivă din punct de vedere al costurilor și poate fi scalabilă. Accelerarea dezvoltării sale, alături de o strategie solidă pentru modernizarea rețelelor electrice din Europa, va contribui decisiv atât la Green Deal, cât și la redresarea economică.

Electrificarea directă (trecerea la energie din surse care nu se bazează pe combustibili fosili) va fi principalul motor pentru decarbonizarea sistemelor de încălzire și a transportului rutier. Există însă și alte utilizări energetice care ar putea fi prea scumpe pentru electrificarea completă sau care pot genera alte provocări tehnice. Acestea sunt așa-numitele sectoare „dificil de transformat”, precum industria chimică sau cea grea, transportul rutier pe distanțe lungi, transportul aerian și cel maritim. În aceste sectoare, **hidrogenul regenerabil va juca un rol esențial și poate fi cea mai eficientă și mai durabilă soluție pentru decarbonizare**.

Hidrogenul produs prin electroliză cu energie din surse regenerabile are zero emisii de gaze cu efect de seră. Dacă este realizată în Europa, producerea sa reduce dependența energetică a UE de țările terțe și dacă este realizată cu ajutorul surselor regenerabile conectate la rețea, producerea de hidrogen oferă o formă reală de cuplare sectorială între sectorul energetic și celelalte sectoare economice.

Investițiile în hidrogen regenerabil au un potențial mare în ceea ce privește crearea de locuri de muncă și de creștere. Acest lucru se datorează faptului că Europa va extinde capacitatea de generarea a energiei din surse regenerabile necesară producției sale și dezvoltării tehnologice. **Liderii europeni stabilesc acum planuri de stimulare pentru repornirea economiei noastre după COVID-19. Fiecare euro cheltuit pentru accelerarea modelelor de afaceri eficiente din punct de vedere al costurilor care creează cea mai mare valoare pentru Europa - cum ar fi hidrogenul regenerabil și electrificarea directă - ne va ține pe drumul cel bun spre o tranziție energetică mai rapidă și mai bogată în locuri de muncă.**

Prin realizarea alegerilor corecte și prin plasarea surselor regenerabile de energie în nucleul viitorului sistem energetic al Europei, Europa poate conduce calea transformării energetice globale și poate modela proiectul Green Deal ca o adevărată poveste de succes european. Companiile noastre sunt gata să ofere această viziune.

Cu stimă,

Eric Scotto, CEO Akuo Energy

Matthias Taft, CEO BayWa r.e.

António Mexia, CEO EDP – Energias de Portugal S.A.

Francesco Starace, CEO & General Manager Enel S.p.A.

Ignacio S. Galán, Chairman & CEO IBERDROLA, S.A.

Philippe Kavafyan, CEO MHI Vestas Offshore Wind

Henrik Poulsen, CEO Ørsted

Henrik Andersen, Group President & CEO Vestas

Aurélie Beauvais, Interim CEO SolarPower Europe

Giles Dickson, CEO WindEurope